JUMAL KÕNELEB
Tervitus ja tere tulemast vaatama saadet "Jumal kõneleb".
Räägime väga olulisel teemal, milleks on lastekasvatus.
Oleme kristlastena kõik taevase Isa kasvatatavad.
Jah, see on õnneks nii. - Sellest on väga hea alustada.
See päästab meid.
Hea on teada, et Tema on armastus.
Eduka kasvatuse vundamendiks on armastus.
Kui meie vundament on taevane Isa,
kes ise ongi armastus, siis on meil korralik vundament.
See ei tee asja lustiks ja lillepeoks, aga see teeb selle palju kergemaks.
Kas pole nii?
Mina pean ütlema, et mulle on see teema raske.
See ei ole minu jaoks lihtne teema.
Eriti selle osas, mida leidsin Piiblist.
Issand ütleb Johannese evangeeliumis 15:12:
"Minu käsk on see: armastage üksteist,
nagu mina olen armastanud teid!"
Veel ütleb Ta Johannese evangeeliumis 13:34:
"Ma annan teile uue käsu..."
Vanas Testamendis oli päris palju käske.
Sadu käske. - Jeesus võtab selle kokku ühte käsku.
"Ma annan teile uue käsu: armastage üksteist!
Nõnda nagu mina teid olen armastanud..."
Kui Ta sedasi ütleb, siis Ta meelest suudame seda.
"et teiegi üksteist armastaksite!"
Ma võin kohe tunnistada,
et oma nõrkustest hoolimata oled sa olnud hea ema.
Ma ei usu seda.
Mis mõttes ei usu?
Kiri roomlastele 13:8:
"Ärgu olgu teil midagi kellegagi võlgu, kui et te üksteist armastate,
sest kes teist armastab, on käsu täitnud."
No nii, siin on see kirjas.
Need tulevad mu peale nagu kuumad söed
ja kõrvetavad mind.
Igalt poolt kipitab ja kõrvetab.
See on ikka tase. - Liiga kõrge.
Tuleb lihtsalt armastada sama moodi nagu Jeesus.
See juba on midagi.
Tänapäeval räägitakse psühholoogias ja kasvatuses kiindumusteooriast.
See tõestab seda,
mida Piibel on rääkinud juba tuhandete aastate jooksul.
Meid, inimesi, on loodud sõltuvateks armastusest
ja juba väikesest peale vajab laps võimalust kiinduda täiskasvanusse.
Just see ongi väljakutse, kui armastus on me jaoks võõrkeel.
Kui lähedus on meie jaoks keeruline ja armastuse väljendamine on võõras,
siis tahab Jumal meid aidata ja õpetada.
Kui meil on laps, siis ta vajab armastust
ja kui mina olen täiesti tühi ega tea, mida tuleks teha,
siis meil on taevane Isa, kes tahab meid aidata.
Õnneks on see nii.
Mina pean ütlema, et see oligi põhjus,
miks ma me esimese lapse sündimisest peale
pole pidanud enam kasutama äratuskella.
Ei puhkusel, ega purjetades,
isegi mitte Kanaaridele sõites, ei laupäeval ega pühapäeval
pole ma enam suutnud magada üheteistkümne või kaheteistkümneni,
sest mul oli vajadus ärgata igal hommikul enne perekonda.
See oli minu jaoks elutähtis. - Hetk enese tankimiseks.
Sain veidi olla koos Issandaga enne, kui olen koos perega.
Minu puhul on nii, et kui ma ei veeda
hommikul aega Issandaga, siis ma olen paras nõiamoor.
Mul on "sõbraks" nõiamoor. - Või tige vanamutt.
Ta on ärritunud, vihane ning õieti täis vihkamist.
Ta on kibestunud.
Seda ei ole kena vaadata.
Nõiamoor on olnud mu kaaslaseks ja tahaks ikka veel olla nähtav.
Ta tahab ikka aeg ajalt esile tükkida.
Issanda juures hakkab see nõiamoor sulama.
Issand armastab mind ka selle nõiamoorina
ja siis ma sulan ning mu süda sulab.
Saan ma jõudu minu jaoks üsna palju nõudvaks pereeluks,
kui on mitu last ja kogu aeg juhtub erinevaid asju.
Minu meelest ei ole lastega sugugi alati lihtne.
Lapsed tülitsevad omavahel, vahel nad ei kuula su sõna
ega nad ei käitu nii nagu mina oleksin mõtelnud.
Ma vajan tohutult palju kannatlikkust ja seda,
et ma ei pane iseennast esikohale vaid panen nemad esikohale,
kui nad seda vajavad ja on alles väikesed.
See nõuab inimeselt jõudu.
See on üks keerulisemaid ülesandeid elus.
Eriti kui lapsi on mitu ja nad on väikese vanusevahega.
Väikelapseiga on tõesti kõige keerulisem periood.
Me lapsed on nüüd täiskasvanud, aga ma mäletan ja võin tunnistada,
et veetsid alati hommikuti esmalt aega koos Issandaga.
See oli meie kõigi jaoks jõuallikaks ja eeskujuks.
Tundsin sageli end väga halvasti, et ma ei olnud kohe reibas
ega tulnud kohe teie juurde, sest mul oli vaja esmalt palvetada.
Sinust on kena sedasi ütelda.
See oli ju sinu jõuallikas
ja olid pärast palju toredam, kui tulid oma palvekambrist.
Sinus oli siis rahu.
Mõnikord lapsed isegi ütlesid seda, kui mul oli jäänud palvetamata.
Mu tütar Ida võis siis küsida: "Ema, kas oled täna palvetanud?
Äkki peaksid minema palvetama."
Isegi lapsed saavad aru,
et palvetamast tulnud ema on toredam.
See on väga tähtis ja ma tahan julgustada sind ja kõiki,
et Jumal tohib olla meie jõuallikas. Me tohime vajada Jumalat.
Me ei pea hakkama saama elades kristliku elu mudeli järgi
ja sooritama seda usuelu nagu me sooritame kõike muud.
See oleks algusest peale täiesti võimatu ülesanne.
Meid on kutsutud ja tehtud olema Jumalast sõltuvateks.
Võime Teda vajada.
Kordan, et võime vajada Teda, ja seda lausa igal päeval.
Tema tahab olla ja on meie elu allikas.
Minu lapsepõlv oli teistsugune.
Ma mõistsin armastuse keelt.
Armastus oli keel, millest sain aru ja mida valdasin.
Ma väärtustasin seda, aga ikkagi on taevane Isa
minu jaoks eriliselt oluline armastuse allikas.
Minul ega kellegi pole olnud täiuslikud vanemad.
Sinust ei saa nende saadete läbi täiuslik lapsevanem.
Asja mõte on hoopis leida koos
see täiuslik isa ja ema, kelleks on meie taevane Isa.
Mõelda vaid, et selline on olemas. - Ära aja.
See ühes paketis leiduv isa ja ema,
kes annab meile sellist armastust, mis on tingimusteta armastus.
See on päriselt olemas.
Olemas on allikas, kust saab tingimusteta armastust.
See ei ole müüt või soov.
Mingi tohutu igatsus meie sees, mida me kunagi ei suuda täita.
Tingimusteta armastuse allikas on olemas.
See ei leidu üheski inimeses
aga meil on taevane Isa, kes on tingimusteta armastus.
Kui veel mõtelda sellele, et Ta elab meie sees
ja Tema armastus on valatud meie sisse Püha Vaimu kaudu.
Kuigi me lapsed on suureks kasvanud, teeme me siiani tööd lastega.
Ma olen märganud, et see ei õnnestu ilma võidmiseta.
Täpselt nii. - See lihtsalt ei õnnestu.
Just eelmisel nädalal tuletas Issand seda meelde.
Olin terve nädala eriline kuivik.
Püüdsid olla eriti tark ja asjatundlik aga olid ka eriliselt ärritunud.
Ma lausa mõtlesin, kas on ikka vajalik olla nii tark.
Ka direktoriametki on 80% ulatuses kasvatajaamet.
See ei ole ainult õpetamine, mis on tore osa,
kuid sellega liitub ka väga palju kasvatamistööd.
Seda tööd ei jaksa teha võidmise ja Püha Vaimu ligioluta.
Issand küsis minult meeldetuletuseks:
"Jan, millal Sa viimati täitusid Püha Vaimuga?
Ahnii.
Selle peale ma võtsin aega ja lasin Issandal täita end Vaimuga.
Võin jälle täituda Tema Vaimuga ning elu maitseb jälle hästi.
Kuigi on katsumusi, siiski elu maitseb hästi.
Võitud ja imeline olemine, kui selles on Issanda ligiolu.
Mitte selle pärast, et ma mõtlesingi midagi välja
või saingi targaks ja lugesin õiget raamatut
vaid Issand pärast.
Üksnes Issanda pärast.
Midagi juhtub, kui Jeesuse käsk on armastus.
See on keeruline ülesanne meie kõikide jaoks, ka sinu jaoks.
Sinagi vajad teda kõigele vaatamata. - Kas tõesti?
Tõesti-tõesti.
Lapsevanemaks olemise rõhuasetus muutub.
See muutub selliselt,
et ma ei mõtle kogu aeg lastele ja lapse vajadustele
vaid see keskendub sellele, kuidas ema hakkama saab.
Kuidas püsin armastuses ja kuidas armastus välja näeb?
Armastus tuleb ju minu kaudu.
See muutus on selles, et selle asemel et üritan
olla lastele hea ema olen hoopis ise õppimas nagu koolis.
Ma vajan kogu aeg ise tarkust nendes keerulistes olukordades.
Kuidas tegelen ühe või teise asjaga ja kuidas ma olen siin?
Ma pean tegema tohutult palju tööd sellega,
kuidas ma ise käitun, kui püüan õppida armastama.
Püüan olla armastuses ning suhelda armastuses.
Õpin tegema valikuid, mis kaitsevad armastust.
Vajasin selles valdkonnas tohutult meelte uuendamist,
sest minu kodus ei olnud sellist eeskuju.
See kirjakoht puudutab mind tõeliselt.
Kiri roomlastele 12:2:
"Ja ärge saage selle maailma sarnaseks."
Joy, ära muutu tülitsemishimuliste
eeskujude sarnaseks, mis olid sinus enne olemas.
Ära saa selle sarnaseks "vaid muutuge teiseks".
Seda ma ju ei suuda!
"vaid muutuge meele uuendamise teel."
Õppida, õppida, õppida!
"et te uuriksite, mis on Jumala hea ja meelepärane ja täielik tahtmine."
Selline muutus meie sees.
Kas seda kutsutakse pühitsuseks?
Piibel nimetab seda pühitsuseks ja kasvamiseks Kristuses.
Kristlase teekond on õppimise protsess.
Me ei ole kunagi valmis.
Tahan julgustada igaüht, kes tunneb, et lapsevanemaks olemine on raske
ja armastuse välja näitamine on raske ja keeruline.
Julgustan otsima abi esmalt Jumalalt.
Abi saamiseks on ka muid kohti aga peamine on mitte jääda üksinda.
Soovitan abielupaaridel üksteist julgustada.
Olge alandliku meelsusega.
Kui need asjad on teile rasked, siis toetage teineteist
ja otsige koos abi, sest armastus on kõige tähtsam.
Kui meie lapsed saavad armastust,
siis need saavad parimat, mida nad iial võivad saada.
See on tähtsam kui kõik muu.
Tähtsam, kui kallid nutitelefonid, mida iganes võib lapsele hankida.
Armastus on ikkagi kõige tähtsam asi.
Märkan oma elu vaadates, et armastus, mille olen saanud
nii lapsepõlvekodust kui Jumalalt, on teinud mind tugevaks.
Nii kaua, kui olen Jumala Poeg ja laps, olen ma tugev.
Armastus teeb meid tugevaks, mitte nõrkadeks.
Olen märganud ka, et laps, kes saab palju armastust,
õpib ka iseennast väärtustama ja selle kaudu kasvab enesehinnang.
Laps, kes tunneb end armastatuna
et tunne vajadust allutada teisi või teha teistele liiga.
Armastus kaitseb meid.
See tugevdab meie enesehinnangut,
kaitseb ja annab vahendeid sotsiaalseteks suheteks.
Kui olen armastatud,
pole mul vajadust teisi alistada või teha teistele liiga.
Armastus annab meile ka sisemise rahu ja turvatunde.
Kui rääkida lastekasvatusest,
siis esimesed eluaastad on baasturvalisuse ülesehitamiseks.
Muidugi ka mähkmevahetus on osa sellest baasturvalisusest
aga armastuse kohalolust saab lapse jaoks peamine asi.
Põhiline turvatunne ja rahu, mis säilib lapses läbi kogu elu.
See ei ole mingi vähetähtis asi.
Sellepärast on lapse esimesed kolm eluaastat tohutult tähtsad.
Vahel tundub, et see
on ju lihtsalt imetamine, toitmine, mähkmete vahetamine.
Võiks mõelda, kuidas üldse seda suuta?
See on hea küsimus, kuidas ma seda suudan.
See on väga oluline aeg lapse jaoks, et tekiks baasturvalisus.
Selles tahab Jumal meid aidata
ja ehitada üles ka meie enda sees olevat baasturvalisust.
Armastus on argipäevas üpris keeruline ülesanne.
Kuidas see peaks õnnestuma?
Oleme siin juba rääkinud, et see ei õnnestu ilma Issandata.
See on esimene asi.
Tema on armastuse allikas.
Kiri roomlastele 5:5: "aga lootus ei jäta häbisse,
sest Jumala armastus on välja valatud."
Mitte Joy ega Jani armastus
vaid "Jumala armastus on välja valatud".
See on välja valatud ja on meis.
Kui võtsime vastu Jeesuse, toimus minu sees mingi muutus.
Minu sees on juba mingi uus armastus.
Ma võin õppida seda väljendama.
Ma võin õppida lõõgastuma
ja hoolitseda enese eest nii, et see armastus võiks pulbitseda.
Küsimus on milleski,
mis juba on minu sees ja mida julgen tuua nähtavale.
"Jumala armastus on välja valatud meie südameisse
Püha Vaimu läbi, kes meile on antud."
Ära siis masendu.
1. Johannese kiri 4:8:
"Kes ei armasta, ei ole Jumalat ära tundnud;
sest Jumal on armastus."
Kui sa ei suuda armastada ja pead ennast selles viletsaks,
siis see ei tähenda, et oled vilets ja lootusetu juhtum.
Piibel ütleb, et sa lihtsalt ei tunne Jumalat.
Jumal on armastus ja võid Teda tundma õppida.
Võid paluda täiesti otse:
"Issand, tahan õppida tundma Sinu armastust.
Ma tahan õppida tundma Sind, kes Sa oled armastus!"
Ta avab su südame mõistma ja tundma Teda.
1. Johannese kiri 4:7: "Armsad."
Ta ütleb mulle "armas".
Ütleb jah. - See kirjakoht on imeline.
Ta ütleb mulle: "Armsad, armastagem üksteist,
sest armastus on Jumalast," mitte minust!
Armastus on Jumalast.
Kas pole lohutav? - On.
"...sest armastus on Jumalast ja igaüks, kes armastab,
on Jumalast sündinud ja tunneb Jumalat."
Armastus on Jumalast.
Kiri galaatlastele 5:22-23: "Aga Vaimu vili on armastus, rõõm,
rahu, pikk meel, lahkus, heatahtlikkus, ustavus, tasadus, enesevalitsus... "
Kasvatuses vajatakse neid kõiki. - Aamen.
Rõõmu, rahu, pikka meelt, lahkust,
heatahtlikkust, ustavust, tasadust, enesevalitsust.
Siin on kirjas, et enesevalitsuski on Vaimu vili.
Me saame seda Taevast.
Me saame seda Issandalt.
Saame seda palvehetkedel, kui läheme pühapäeval kogudusse.
Me tangime neid asju, mis näivad muidu võimatuid.
Temast me võime neid saada.
Mina olen küll saanud, kuigi mul neid omal polnud.
Ma olen neid saanud.
Õigemini olen leidnud, et need on minus olemas.
Taibanud, et need on seal olemas. - Jah, Isa on selline.
Ka mina olen pidanud sellega tööd tegema.
Kuigi minul olid head vanemad, ei olnud nad siiski täiuslikud.
Mäletan, kui andsin andeks kõik oma vanemate vead ja ebapiisavuse.
See oli väga vabastav.
Samal ajal sain lahti igatsusest ja südamesoovist,
et nemad täidaksid minu armastusevajaduse.
Ma vabanesin sellest
ja sain otsida taevast Isa, kes sai täita minu vajaduse.
Tahame kuulutada sulle, et taevane Isa on armastus.
Ta tahab täita ka sinu südame oma armastusega
ja anda lapsevanemaks olemise tähtsaima võtme - armastuse.
Aamen.
Palvetame koos sinuga.
Tänu, taevane Isa, et Sina oled armastus.
Armastus on valatud meisse
Püha Vaimu kaudu, kes on meile antud.
Aitäh, Püha Vaim, et puudutad meist igaühte just nüüd.
Puudutad meie januseid südameid oma armastusega
ning täidad meid kõiki oma armastusega.
Tänu, et võime olla Sinu lapsed.
Võime vajada Sinu ligiolu, Sinu headust ja armastust.
Tohime puhata Sinu süles.
Me saame puhata nagu lapsed.
Tänu, Issand, et see hetk võib olla tankimiseks.
Mitte mingi palvesooritus vaid tankimisehetk Sinu ligiolus.
Issand, tänu, et saame oma lapsed anda palves nüüd Sinule üle.
Issand, Sa tunned ja tead meie lapsi.
Tead kõiki neid asju,
milles me vajame jõudu, tarkust ja tõelisi imesid.
Me seisame Sinu ees,
tänades Sind selle eest, et Sina oled Jumal.
Sa ei ole keegi pisitillukene vaid oled Jumal, vägev Issand.
Oled ütelnud, et Kristuses oled Sa andnud meile kõik,
mida on vaja eluks ning jumalakartuseks.
Issand, me seisame siin tänades.
Täname, et plaanid meid juhatada ja aidata.
Annad meile juhtnööre ja kõike, mida vajame.
Kuuletume Sulle ja otsime Sinu palet.
Veedame aega Sinuga ja Sina, Issand, pead oma lubadusi.
Tänu, Issand!
Tänu, et üks Sinu lubadustest
on et kõik me lapsed on Su õpilased ning nende rahu on suur.
Seisame selle lubaduse peal.
Tänu, Issand.
Tänu, Isa, et Sa näed igaühte, kes võitleb lapsevanema rollis.
Palun, et annaksid jõudu, kes on ise kogenud konflikte
ja halba kohtlemist oma vanemate poolt.
Anna jõudu andestamiseks neile, kellel on haavu selles valdkonnas.
Paranda need haavad Jeesuse nimel.
Püha Vaim, tänu, et puudutad,
vabastad ja tervendad igaühe, kelle süda on murtud.
Tänu, Issand, et näed ka iga lapsevanemat,
kes võitleb vanemaksolemises ja kellel on raskusi oma lastega.
Tänu, Issand, et Sa annad tarkust ja jõudu.
Täpselt nagu Joy ütles, anname need lapsed kõik sulle
ning kuulutame just praegu vabadust ja õnnistust igale lapsele.
Palume, et iga me laps võiks ise
Sind lähedaselt tundma õppida, Jeesuse nimel.
Issand, ma tahan jälle paluda ruumi.
Tead, et armastus vajab ruumi.
Issand, ma palun Sinu tarkust, et luua ruumi armastusele ja Sulle.
Anna meile kõigile selles ajas tarkust,
kuna on nii palju nõudmisi, kiirustamist, ülesandeid ja vastutust.
Aita Jeesuse nimel teha ruumi.
Näita meile kõigile, millised asjad võib ära jätta,
me elust harvendada, nii et meil on ruumi armastusele
ning oleks ruumi ajale koos Sinuga.
Tahan Jeesuse nimel kuulutada seda ruumi.
Jeesuse nimel, aita meid, Issand,
luua seda ruumi, olgu siis mis tahes moel.
Jeesuse nimel, aamen.
Aamen.
Kui soovid rohkem teada meie töö kohta,
külasta meie kodulehekülge www.kristillinenkoulu.org
Sealt saab infot meie toredast lasteaiast ja kristlikust koolist.
Sealt saab tellida ka raamatuid, mis aitavad ka lapsevanema rollis.
Põhiküsimus on ikkagi meie oma suhe taevase Isaga.
Need aitavad ka sul leida
lähedasema suhte taevase Isaga ning kasvada usus.
Usun, et me kõik vajame usku ka lapsevanemaks olemises.
Ole õnnistatud Jeesuse nimel ja tea, et Issand on koos Sinuga.
Aamen.
JUMAL KÕNELEB
Maailm on täis meediat ja infot tuleb igalt poolt:
mobiilidest, internetist ja igalt poolt mujalt.
Üks sõnum on üle teiste: see on sõnum Kristusest.
Sõnum lepitusest ja päästest.
Meile on antud ülesanne olla evangeeliumi kuulutamise kanaliks.
Tule ka osalema!
Helista annetusnumbrile 9001777 ja toeta Eesti kanali tööd 7 euroga.
Võid kasutada ka kontonumbreid,
et osaleda meiega evangeeliumi levitamises kogu maailma.
Jeesuse nimel, aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin